
                                         ЗА

   


       ОРГАНИЗАЦИЯТА  И  ДЕЙНОСТТА  НА
              КЛУБОВЕТЕ НА ПЕНСИОНЕРИТЕ И ИНВАЛИДИТЕ
                       НА ТЕРИТОРИЯТА  НА 
                 ОБЩИНА  ГЕНЕРАЛ  ТОШЕВО 

     І. ОБЩИ ПОЛОЖЕНИЯ

           Чл.1. Настоящият правилник урежда организацията и дейността на Клубовете на пенсионерите и на инвалидите, наричани по-нататък за краткост «клубове», като форма на социална интеграция на хората от третата възраст и хората с увреждания.

Чл.2. Клубовете се уреждат на териториален принцип в населените места от общината и кварталите в гр. Генерал Тошево.


Чл.3. Клубовете са местна дейност, финансирана от Общинския бюджет за съответната година, съгласно Единната бюджетна класификация.

Чл.4. Клубовете – това са помещенията, определени за осъществяване дейността на ползващите ги организации и жители на населените места.

Чл.5. Клубовете имат за цел да създадат условия и да съдействат за поддържане на социалните контакти, социалната интеграция, активното дълголетие и подобряване качеството на живот на целевите групи.

Чл.6. В клубовете се организират и провеждат дейности и мероприятия със социален, здравен, културен и друг характер, които съдействат за постигане целите на клубовете.


Чл. 7. За изпълнение на своите цели и инициативи, клубовете работят съвместно със Съюзите на пенсионерите, на инвалидите, на слепите, на ветераните от войните и военноинвалидите и други неправителствени организации.

   ІІ. ОРГАНИЗАЦИЯ  И  УПРАВЛЕНИЕ

   Чл. 8. Клубовете се разкриват, закриват и преместват с решение на Общински съвет Генерал Тошево, по предложение на Кмета на общината.

   Чл. 9. Клубове се разкриват, ако в съответното населено място         /квартал/ има минимум 40 пенсионери, желаещи да учредят такъв.

   Чл.10. Предложението за разкриване на нов клуб се внася чрез кметовете на населените  места заедно със следните документи:

- мотивирано писмено заявление на желаещите пенсионери, придружено с подписка;   
- становище от кмета на съответното населено място;
- становище от кмета на общината.
    Чл.11. Клубовете са достъпни за всички лица в пенсионна възраст и хора с увреждания, живеещи в съответното населено място или квартал, които спазват Правилника за вътрешния ред на съответния клуб.

    Чл.12. Община Генерал Тошево подпомага финансово, методически и организационно клубовете и осъществява контрол по законосъобразното разходване на бюджетни средства.
    Чл.13. В най-големите и самостоятелни клубове Кметът на общината назначава служители - специалисти «Културен клуб» - работещи по трудово правоотношение с Община Генерал Тошево, които отговарят за  опазване на имуществото, за поддържане на хигиената и целесъобразното ползване на клубната база и съдействат на клубното ръководство при осъществяване на дейностите на клуба.
    ІІІ. КЛУБНИ БАЗИ  И  ПОМЕЩЕНИЯ

    Чл.14. Помещенията, в които се разкриват клубовете, са общинска собственост и се осигуряват от Община Генерал Тошево, заедно с подходящото оборудване и обзавеждане. 
    Чл.15. Разходите по поддръжката на клуба /отопление, осветление, вода, поддръжка и ремонти/ се осигуряват от общинския бюджет.

    Чл.16. Клубната база се ползва приоритетно за нуждите на клубните членове, като се изготвя график за нейното ползване.
    Чл.17. Не се допуска развиването на търговска дейност в клубовете.

    Чл.18. Забранява се ползването на предоставената клубна база, възмездно или безвъзмездно, за постоянно ползване от  политически партии и организации.

   Чл.19. Допуска се ползването на помещенията и от други организации, партии и религиозни общности, регистрирани съгласно действащото законодателство, по предварителна заявка до кмета на общината или съответното населено място, който издава заповед и уведомява организатора на клуба /специалиста «Културен клуб».

    Чл.20. За ползването на клубните бази за частни цели от граждани,  организации и религиозни обности се заплаща такса съгласно Наредбата за определянето и администрирането на местните данъци, такси и цени на услуги на територията на община Генерал Тошево. 

     Чл.21 Забранява се употребата на алкохол и цигари в помещенията, предоставени на клубовете.

     Чл.22. В клубовете се разрешава консумацията на чай, кафе, пакетирани захарни изделия и безалкохолни напитки, съгласно изискванията на Регионалната здравна инспекция.
     Чл.23. В клубовете могат да се организират временни бюфети, които по поводи и за организиране на тържества се зареждат със средства от своите членове.
    ІV. ЧЛЕНСТВО, РЪКОВОДСТВО И ДЕЙНОСТ НА КЛУБОВЕТЕ

      Чл.24. Право на членство в клубовете имат всички пенсионери и хора с увреждания, живеещи на територията на съответното населено място/квартал и подали заявление за членство в тях.

      Чл.25. Членовете на клубовете на пенсионерите са длъжни:

     - Да спазват реда и дисциплината в клуба съгласно правилника и Графика за ползване на помещенията;

     - Да спазват хигиената в клуба;

     - Да полагат грижи за поддържане на помещенията и имуществото;
     - Да проявяват инициатива за подобряване работата на клуба;

     - Да се включват в поне една от дейностите на клуба.

     Чл.26. По решение на Общото събрание членовете на клубовете могат да заплащат членски внос в размер, регламентиран от ръководствата на клубовете, които събират и отчитат средствата.

      Чл.27. Лицата, неплащащи членски внос, не се лишават от право на посещение в клубовете.

      Чл.28. Средствата, набирани от членски внос, се ползват за социални, здравни и културни дейности на съответния клуб.

Чл.29. Органи за управление на клубовете са Общото събрание, Клубният съвет и Контролният съвет.


Чл. 30. Общото събрание
   /1/ се състои от всички пенсионери/хора с увреждания, членуващи в клуба. Свиква се най-малко веднъж годишно и се счита за редовно, ако са присъствали поне 50% плюс един от членовете на клуба. Решенията му са валидни при обикновено мнозинство;

   /2/ Избира клубен съвет  в състав от 3 до 9 души и контролен съвет в състав от 3 души;
   /3/ Приема програма и план за дейността на клуба.

   /4/ Приема отчетите на Клубния съвет и на Контралия съвет;

         Чл.31. Клубният съвет
         - Организира и ръководи дейността на клуба;

         - Изработва и предлага Правилник за вътрешния ред;

         - Изготвя и представя в Общото събрание отчет за дейността;

         - Предлага Програма/план за дейността на клуба;

         - Изготвя и внася предложение на Общото събрание  за план-сметка на разходването собствените средства на клуба;

         - поддържа връзка с ОбА, кметовете на населените места, «Социално подпомагане», НПО и др. по дейността на клуба.


 Чл.32.  Контролният съвет
         - Упражнява контрол за целесъобразното и законосъобразно разходване на средствата;
         - Контролира опазването имуществото на клуба.

                 Чл.33.  Клубовете осъществяват следните 
основни дейности:

/1/социални – срещи и социални контакти на клубните членове, организиране на срещи и консултации с представители на общински и държавни органи и институции, имащи отношение към проблемите на членуващите, проучване и подпомагане на социално слаби граждани, организиране на посещения и помощ на самотно живеещи пенсионери и инвалиди и др.


/2/ здравни – здравна просвета, изнасяне на беседи, консултации и др.


/3/ културни – честване на празници и рождени дни, организиране на тържества, колективни посещения на културни прояви, развиване на художествена самодейност и др.

    V. ФИНАНСИРАНЕ  И ОТЧЕТНОСТ

    Чл.34. Източниците на финансиране на клубовете са:

- бюджетни средства, в рамките на гласувания им бюджет за издръжка;

- доброволни вноски – членски внос – по решение на Общото събрание;

- дарения и спонсорство;

- други приходи, разрешени от закона.     
   Чл.35. Паричните вноски в клубовете се събират от касиера на клуба срещу квитанция и се разходват съгласно решения на клубния съвет.
   Чл.36. В клубовете се води следната задължителна документация:

- Приходно – разходна книга;

- Инвентарна книга на имуществото;

- Протоколни книги за решенията на Общото събрание, Клубния съвет и 
   Контролния съвет;
- Заповеди и указания на кмета на общината и кметовете по места.

    Чл.37.  Кметът на Община Генерал Тошево упражнява контрол върху  дейността на клубовете лично, чрез кметовете на населените места или през определено от него лице.
    VІ. ЗАКЛЮЧИТЕЛНИ РАЗПОРЕДБИ

    Чл.38. Настоящият Правилник е приет с Решение на Общински съвет Генерал Тошево №4-4/08.05.2014г.и влиза в сила от датата на приемането му.

    Чл.39. Спазването на Правилника е задължително за прилагане от всички клубове на територията на Община Генерал Тошево. 
   Чл. 40. Методическото ръководство и контролът относно културната дейност на клубовете се осъществява от отдел «Култура, вероизповедания и международно сътрудничество», а относно социалната им дейност - от Отдел «Социални дейности и домашен сациален патронаж» в Община Ген. Тошево.
